สอบถามคุณค่ะ หลังจากการกินยาคุมฉุกเฉินไป มีประจำเดือนมาแบบปกติ ประมาน 5-7 วัน อยากทราบว่าหลังจากที่ประจำเดือนหมดจากกินยาคุมฉุกเฉิน สามารถกินยาคุมแบบปกติ 21 เม็ดได้เลยมั้ยค่ะหลังจากประจำเดือนหมด หรือสามารถกินก่อนได้ค่ะ
สวัสดีค่ะ หลังการทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ อาจออกวันเดียวหรือหลายวัน ปริมาณอาจมากหรือน้อยก็ได้ ซึ่งเลือดที่ออก ถือเป็นผลที่เกิดจากยาคุมฉุกเฉิน ไม่ใช่ประจำเดือนจริงๆสำหรับการทานยาคุมกำเนิดนั้น จริงๆ แล้ว ควรรอให้ประจำเดือนจริงๆ มาเสียก่อนแล้วจึงเริ่มทานยาคุม โดยหากได้ทานภายในไใ่เกิน 5 วัน นับจากวันแรกที่มีประจำเดือนมา ยาคุมจึงจะออกฤทธิ์ในการป้องกันการตั้งครรภ์ได้ทันทีอย่างไรก็ตาม หากต้องการเริ่มทานยาคุมไปเลยก็ได้ เพียงแต่ในช่วง 7 วันแรกของการเริ่มทานยาคุมกำเนิด ควรงดการมีเพศสัมพันธ์ไปก่อน เพื่อรอให้ยาคุมได้เริ่มออกฤทธิ์ก่อนค่ะ และเมื่อทานยาคุมกำเนิดจนครบ 21 เม็ด และเว้นระยะไปครบ 7 วันแล้ว หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ